Source: http://ec.europa.eu/civiljustice/case_to_court/case_to_court_ita_mt.htm
Timestamp: 2013-05-23 07:19:54+00:00
Document Index: 1105614

Matched Legal Cases: ['qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti\n', 'qorti ', 'Qorti ', 'qorti ', 'qorti ', 'qorti ', 'qorti\n', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ']

Kummissjoni Ewropea - Network gudizzjarju ewropew - Ftuħ ta’ kawża fil-qorti - Italja
> Ftuħ ta’ kawża fil-qorti
> Italja
L-aħħar aġġornament: 12-01-2007
Ftuħ ta’ kawża fil-qorti - Italja
Immaġina sitwazzjoni li fiha
inti tkun f’tilwima ma’ kumpanija, persuna professjonali, ma’ min iħaddmek,
membru tal-familja tiegħek jew ma’ xi ħadd ieħor f’pajjiżek jew barra. Sabiex
issolvi l-problema, inti tagħmel lilek innifsek numru ta’ mistoqsijiet: LISTA TAL- KONTENUT
Hemm għafejn nitla’ l-Qorti? 2.
Għadni fil-ħin sabiex tittieħed azzjoni bil-qorti? 3.
Jien ċert li għandi nuża qorti f’dan l-Istat Membru? 4.
F’liema qorti partikolari għandi mmur f’dan l-Istat Membru, minħabba l-fatt fejn noqgħod jien u fejn toqgħod il-parti l-oħra, jew aspetti oħra tal-każ tiegħi? 5.
F’liema qorti partikolari għandi mmur f’dan l-Istat Membru meta titqies in-natura tal-każ tieħi u l-ammont involut? 6.
Nista’ nippreżenta proċedimenti legali jien stess jew ikolli bżonn inqabbad intermedjarju, uffiċjal tal-qorti bħal, per eżempju, avukat? (PDF File 175 KB) 7.
Lil min eżattament għandi nindirizza l-applikazzjoni: lill-uffiċċju tar-reception office jew lill-uffiċċju ta’ l-iskrivan tal-qorti ? 8.
F’liema lingwa għandi nippreżenta l-applikazzjoni tiegħi? Nista’ nagħmilha bil-fomm jew teħtieġ li tkun bil-kitba? Nista’ nibgħatha b’fax jew b’e-mail? 9.
Jeżistu forom speċjali għal bidu ta’ azzjoni jew, jekk le, kif għandi nippreżenta l-każ tiegħi? Hemm punti li għandhom ikunu fil-fajl 10.
Ikolli nħallas xi drittijiet tal-qorti? Jekk iva, meta? Ikolli nħallas avukat sa mill-bidu nett? 11.
Nista’ nitlob għajnuna legali? 12.
Meta hija l-azzjoni tiegħi uffiċjalment meqjusa li tkun ġiet ippreżentata? L-awtoritajiet se jagħtuni xi konferma li l-każ tiegħi ġie ppreżentat kif dovut? 13.
Ikolli informazzjoni dettaljata dwar l-iskeda ta’ l-avvenimenti sussegwenti (bħall-ħin disponibbli għalija sabiex nidher)? Mistoqsijiet qabel ma’ tibda proċedimenti fil-qorti:
case_to_court_ita_mt
1. Hemm għafejn nitla’ l-Qorti?
Jista’ jkun li jkun aħjar li tuża proċeduri ta’ tehim dwar disputi mhux fil-qorti (q.v.).
2. Għadni fil-ħin sabiex tittieħed azzjoni bil-qorti?
Il-limiti
ta’ żmien sabiex tittieħed azzjoni bil-qorti jvarjaw skond il-każ. Din il-kwistjoni
dwar limiti ta’ żmien tista’ tiġi ċċarata ma’ konsulent legali jew f’uffiċċju
ta’ l-informazzjoni dwar l-aċċess għal-liġi.
3. Jien ċert li għandi nuża qorti f’dan l-Istat Membru?
Ara t-tema Ġurisdizzjoni tal-Qrati’
4. F’liema qorti partikolari għandi mmur f’dan l-Istat Membru, minħabba l-fatt fejn noqgħod jien u fejn toqgħod il-parti l-oħra, jew aspetti oħra tal-każ tiegħi?
Si veda il tema 'Competenza dei giudici - Italia'
5. F’liema qorti partikolari għandi mmur f’dan l-Istat Membru meta titqies in-natura tal-każ tieħi u l-ammont involut?
Ara t-tema Ġurisdizzjoni tal-qrati – L-Italja.
Proċeduri sabiex tibda proċedimenti fil-qorti
6. Nista’ nippreżenta proċedimenti legali jien stess jew ikolli bżonn inqabbad intermedjarju, uffiċjal tal-qorti bħal, per eżempju, avukat? (PDF File 175 KB)
7. Lil min eżattament għandi nindirizza l-applikazzjoni: lill-uffiċċju tar-reception office jew lill-uffiċċju ta’ l-iskrivan tal-qorti ?
Il-parti li għandha l-ħsieb li tieħu azzjoni bil-qorti tista’, jekk
intitolata li tidher il-qorti personalment, tagħmel applikazzjoni lill-giudice di pace, tikseb smigħ
direttament u titlob sabiex is-sottomissjonijiet tagħha jinstemgħu, li huma
inkorporati minnufih fir-rapport imfassal mir-reġistratur; huwa l-applikant
li jara li dan jitwassal lill-parti avversarja. Fl-istess waqt, ir-reġistratur jipproduċi d-dokumentazzjoni tal-qorti.
Il-prattika ta’ konsultazzjoni ma’ imħallef f’xi fażi, anki barra
l-qorti, u l-iffissar ta’ data u ħin għas-sottomissjonijiet, hija normali.
Jekk l-individwu jidher ma’ rappreżentant mogħti prokura fid-disputa permezz
ta’ dokument uffiċjali separat jew b’nota mhux uffiċjali awtentikata
mir-rappreżentant firmatarju, ikun dan ta’ l-aħħar li jippreżenta d-dokumenti
meħtieġa lir-reġistratur ta’ l-imħallef li jkun qiegħed jieħu ħsieb
il-kwistjoni, l-iktar importanti fosthom tkun in-notifika li l-każ iddaħħal
fil-listi tal-qorti.
L-azzjoni tinbeda billi din in-notifika tiġi ppreżentata lir-reġistratur
flimkien mad-dokumentazzjoni li jkun fiha l-kopja oriġinali tat-taħrikiet,
prokura u l-karti servuti.
Jekk parti tidher in persona, għandha tiddikjara r-residenza tagħha jew
teleġġi domiċilju fil-Comune fejn
ipoġġi l-imħallef li jkun qed jieħu ħsieb il-każ.
In-notifika nnfisha għandha tispeċifika n-naħat fil-każ, prokura, is-suġġett
ta’ l-applikazzjoni, id-data ta’ meta nħarġu t-taħrikiet u tas-smigħ meta
ż-żewġ naħat għandhom jidhru għall-ewwel darba.
Dan huwa prerekwiżit essenzjali sabiex jiġi żgurat li l-proċeduri legali
jieħdu l-kors normali tagħhom.
Hija r-responsabbiltà ta’ reġistratur li jikkontrolla l-kontenut u jehmeż
id-dokumenti kollha ppreżentati min-naħat matul il-proċess ġudizzjarju, kif
ukoll ir-rekords tas-smigħ, il-passi meħudin mill-imħallef, ir-rekords ta’
l-investigazzjonijiet u d-dispożizzjoni tal-każ.
Ladarba d-dokumentazzjoni tkun
intbagħtet lill-imħallef li jkun qiegħed jippresjedi, huwa jaħtar imħallef investigatur
jew jipproċedi bl-investigazzjoni huwa nnifsu.
8. F’liema lingwa għandi nippreżenta l-applikazzjoni tiegħi? Nista’ nagħmilha bil-fomm jew teħtieġ li tkun bil-kitba? Nista’ nibgħatha b’fax jew b’e-mail?
Matul il-proċeduri legali kollha għandu jintuża t-Taljan.
Meta jkun qed jisma’ parti li ma tkunx taf it-Taljan, l-imħallef ikollu
jaħtar interpretu li jaħlef li huwa se jwettaq dmirijietu sewwa qabel jibda
jinterpreta.
Fil-każ ta’ individwu li jkollu r-residenza tiegħu f’żona b’minorità
lingwistika rikonoxxuta li fiha jkun ibbażat l-imħallef, ikun intitolat juża
l-lingwa tiegħu jekk ma jkunx jaf it-Taljan u li jkun provdut b’kull partita
tal-proċeduri legali, fil-lingwa tiegħu stess, inkluż is-sentenzi li
oriġinarjament jingħataw bit-Taljan. Għandu jiġi pprovdut interpretu wkoll għal xhud ordinarji u esperti li
għal xi raġuni jikkontribwixxu għall-proċess ġudizzjarju b’dikjarazzjonijiet
orali jew miktubin.
Kif diġà spjegat fit-tweġiba għall-Mistoqsija 1, parti tista’ tidher in
persona quddiem il-giudice di pace sabiex
tissottometti l-applikazzjonijiet tagħha bil-fomm jekk id-disputa ma tkunx
taqbeż il-valur ta’ 516.45 ewro.
L-imħallef innifsu jista’ jawtorizza lill-parti sabiex tidher il-qorti
mingħajr rappreżentant f’disputi ta’ valur akbar, skond in-natura u l-grad
ta’ importanza tagħhom. Fir-rigward ta’ proċeduri legali quddiem qorti, għandu jingħad ukoll li
f’disputi relatati max-xogħol ta’ individwu, l-individwu affettwat jista’
japplika in persona, għalkemm dan għandu jsir bil-miktub, filwaqt li josserva
l-forma stabbilita għat-taħrikiet imfassla għall-każijiet tal-qorti ta’ dak
it-tip, segwit mit-tlugħ innifsu l-qorti, filwaqt li dejjem jiġu osservati l-formalitajiet standard
kollha. Finalment, teżisti l-opportunità f’ċerti każijiet sabiex individwu jidher
quddiem imħallef biex jagħmel is-sottomissjonijiet tiegħu stess matul il-kors
tal-proċeduri legali ġudizzjarji nfushom.
Fil-fatt, huwa f’idejn il-giudice
di pace li jħarrek liż-żewġ naħat matul il-fażi investigattiva u
jistaqsihom b’mod liberu f’tentattiv ta’ rikonċiljazzjoni.
Dan joħroġ mill-applikazzjoni tal-prinċipju ġenerali promulgat taħt
il-liġi proċedurali li bih, l-imħallef jista’, “tkun xi tkun il-fażi u
l-livell tal-proċeduri legali,” jordna lill-partijiet fid-disputa jidhru u
jiġu mistoqsija b’mod liberu.
Fid-dikjarazzjoni tar-regoli ta’ proċedura għall-investigazzjoni fi proċeduri
legali fi prim istanza, il-kodiċi proċedurali jżid ukoll li fl-ewwel smigħ,
l-imħallef investigatur jinterroga lill-partijiet quddiemu u, skond in-natura
tal-każ, jipprova jirrikonċilja l-partijiet. Barra minn hekk, skond il-liġi proċedurali, kull nuqqas milli parti
tidher mingħajr raġuni valida hija (tip ta’) mġiba li tista’ titqies. L-istess japplika għall-ewwel dehra quddiem Qorti ta’ l-Appell;
l-imħallef jagħmel tentattiv għal rikonċiljazzjoni billi “jordna
lill-partijiet jidhru in persona fejn ikun hemm bżonn.” Dan huwa ġeneralment rikonoxxut bħala applikabbli għal dawk li, mingħajr
ebda intenzjoni li jiksbu xi ammissjoni, għandhom ir-rwol proċedurali li
joffru spjegazzjonijiet tal-fatti tal-każ; ebda rappreżentant ma huwa meħtieġ
jattendi.
Interrogatorju informali jieħu direttament sinifikat partikolari
f’disputi fuq kontribuzzjonijiet obbligatorji u saħħa u l-prinċipju jiġi
miftiehem b’mod ġenerali li jaqa’ taħt il-qasam ta’ kompetenzi ta’ l-imħallef
u japplika wkoll għall-proċeduri legali tat-tieni istanza jekk indikati. Dawn huma s-setgħat eżerċitati mill-imħallef fuq inizjattiva tiegħu
stess, filwaqt li ż-żewġ naħat ma jistgħux jagħmlu iktar milli jissottomettu
t-talbiet tagħhom. Fuq
Il-parteċipazzjoni in persona ta’ individwi b’inkapaċità u b’disabilità
matul il-kors ta’ proċeduri legali ġudizzjarji hija stabbilita wkoll b’mod
espliċitu fi proċeduri legali għal inkapaċità u disabilità; dan japplika
wkoll għall-eredi apparenti fil-każ ta’ mewt u kull min jista’ jikseb
drittijiet u intitolament jew debiti ereditarji fil-każ ta’ mewt.
Fl-aħħarnett, jiġri l-istess ħaġa f’każijiet ta’ proċeduri legali ta’
divorzju jew separazzjoni legali, fejn isiru tentattivi sabiex tinkiseb
rikonċiljazzjoni jew issir konċiljazzjoni fuq il-beni konjugali.
Filwaqt li tirrikonoxxi li l-parteċipazzjoni ta’ avukat difensur
ikkwalifikat sabiex jaġixxi fil-proċeduri legali hija waħda essenzjali,
il-liġi ma tagħmilx wisq konċessjoni għall-ħtieġa prattika għal kuntatt
dirett bejn l-imħallef u ż-żewġ partijiet f’ċerti punti fil-proċess
ġudizzjarju meta tkun qed tipprova ġġib rikonċiljazzjoni jew meta tkun qed
taċċerta informazzjoni utli mingħandhom bil-fomm.
Ħafna uffiċċji tal-qorti għandhom
faċilitajiet għal faxing u riċeviment
ta’ e-mails. Madankollu, ebda sistema globali sħiħa għadha ma ġiet stabbilita
madwar il-pajjiż li tippermetti lill-utenti tal-qorti jissottomettu
d-dokumenti u t-talbiet b’dawn il-mezzi b’affidabbiltà u b’sistema li taħdem
iggarantita bix-xieraq.
9. Jeżistu forom speċjali għal bidu ta’ azzjoni jew, jekk le, kif għandi nippreżenta l-każ tiegħi? Hemm punti li għandhom ikunu fil-fajl
Ebda forma partikolari għadha ma ġiet stabbilita sabiex issir
applikazzjoni lill-awtoritajiet ġudizzjarji.
Kull parti hija mistennija li tissottometti l-każ tagħha stess b’mod
preċiż u li jinftiehem fl-interessi tagħha stess.
Notifika tad-dħul tal-każ fil-listi tal-qorti, li għandha tiġi
ppreżentata lir-reġistratur tal-qorti mill-applikant, tifforma l-bażi
tad-dokumentazzjoni, li magħha għandhom jiżdiedu d-dokumentazzjoni tal-qorti
u dik tal-partijiet.
Il-kontenut ta’ kull dokument huwa speċifikament stabbilit fil-liġi.
B’mod partikolari, in-notifika tad-dħul tal-każ fil-listi tal-qorti
għandha tagħti d-dettalji tal-partijiet, il-prosekutur li għandu jidher,
is-suġġett tal-pretensjoni, id-data ta’ meta nħarġu t-taħrikiet sabiex ikunu
preżenti u d-data ta’ l-ewwel dehra l-qorti.
In-notifika għad-dħul tal-każ fil-listi tal-qorti, il-kopja tat-taħrikiet
bil-miktub biex il-parti tidher u n-noti u r-rekords prodotti għandhom
jiżdiedu progressivament mad-dokumentazzjoni tal-qorti, kif ukoll ir-rekords
tas-smigħ, is-sentenzi ta’ l-imħallef, ir-reġistrazzjonijiet ta’
l-investigazzjonijiet u kopja ta’ l-ordni li tkun tinsab fis-sentenza,
filwaqt li d-dokumentazzjoni tal-kwerelant għandu jkun fiha l-oriġinal
tat-taħrikiet biex il-parti tidher, prokura u kull korrispondenza skambjata.
Id-dokumentazzjoni tal-konvenut għandu jkun fiha d-dikjarazzjoni
tat-tweġiba, kopja tat-taħrikiet mogħtija, prokura u kull korrispondenza
skambjata.
Dawn kollha jitpoġġew f’folder
b’bosta diviżjonijiet differenti u dan il-folder jiġi ffajljat
mir-reġistratur, li huwa responsabbli għall-kustodja tiegħu u għar-rifjut tad-dokumentazzjonijiet
mill-partijiet li ma jkollhomx id-dokumenti meħtieġa.
10. Ikolli nħallas xi drittijiet tal-qorti? Jekk iva, meta? Ikolli nħallas avukat sa mill-bidu nett?
Jitħallas dritt standard qabel kwalunkwe proċeduri legali lill-uffiċċji tat-taxxi interni, li jaqa’ taħt il-Ministero delle Finanze (Ministeru tal-Finanzi). L-ammont ivarja skond it-tip ta’ proċedura li għandha tinfetaħ, l-ammonti involuti u kemm il-qorti tkun involuta. Sett sħiħ ta’ proċeduri legali differenti eżentat minn ħlas ta’ drittijiet huwa speċifikat bil-liġi, madankollu, dawn jintgħażlu skond il-kriterji tal-politika leġiżlattiva mill-Parlament skond in-natura tad-disputi u l-implikazzjoni soċjali tagħhom. Eżenzjonijiet japplikaw b’mod partikolari għalemendi għall-istatus ċivili infurzar ta’ l-ordnijiet għall-bgħit u rilaxxkawżi għal kumpens dovut għal ħsarat li jirriżultaw minn sentenzi li jieħdu tul ta’ żmien eċċessivsett ta’ proċeduri legali dwar il-familja u l-istatus ta’ l-individwiproċeduri legali li jinvolvu ammonti taħt l-1,033 ewroproċeduri legali ta’ infurzar ta’ proprjetà personali li jinvolvu ammonti taħt l-2,500 ewroproċeduri legali ta’ prekawzjoni mibdija matul il-kors tal-każregoli fuq il-kompetenza u l-ġurisdizzjoniIl-bolla tapplika wkoll għal settijiet ta’ dokumenti li, filwaqt li jistgħu jintużaw mill-partijiet waqt proċeduri legali, m’humiex neċessarjament prodotti sabiex jintużaw f’materji tal-qorti bħal, per eżempju, dokumenti notarili, reġistrazzjoni ta’ bejgħ ta’ vetturi, pubblikazzjoni ta’ testmenti u daħliet fl-iskrizzjoni uffiċjali ta’ esperti professjonali għad-difiża.
Japplikaw bolol ta’ ammonti differenti, jiddependi fuq in-natura u l-għan tad-dokument u huma eżentati bix-xieraq mid-dritt stabbilit jekk inklużi f’dokumentazzjoni ta’ każ.Ma jeżistu ebda regoli li jirregolaw ir-relazzjonijiet bejn parti u r-rappreżentant tagħha, li jiddependu fuq il-partijiet konċernati.
11. Nista’ nitlob għajnuna legali?
Għajnuna legali bla ħlas fi proċeduri legali ċivili hija ggarantita
għad-difiża ta’ individwi b’mezzi limitati. Intitolament għal għajnuna legali jista’ jiġi kklejmjat għal kull fażi u
livell ta’ proċeduri u japplika għal dawk li kapaċi juru dħul taxxabbli
annwali, għal għanijiet ta’ taxxa (dħul), ta’ mhux aktar minn 9,269.22 ewro.
Agħmel referenza għall-kont
sħiħ taħt l-intestatura għajnuna legali fl-Italja għal kwalunkwe dettall
ieħor dwar il-passi li għandhom jiġu segwiti sabiex tinkiseb għajnuna legali
(bla ħlas): l-għażla ta’ rappreżentant, il-kanċellazzjoni possibbli tal-konċessjoni
u kif tista’ ssir applikazzjoni għaliha.
RISPONS GĦALL-BIDU TA’ AZZJONI.
12. Meta hija l-azzjoni tiegħi uffiċjalment meqjusa li tkun ġiet ippreżentata? L-awtoritajiet se jagħtuni xi konferma li l-każ tiegħi ġie ppreżentat kif dovut?
L-applikazzjonijiet jitqiesu li saru bil-mod korrett ladarba tkun ġiet
ippreżentata taħrika regolatorja lill-parti avversarja kif ukoll il-bgħit għal ġudizzju
regolatorju l-qorti,
lir-reġistratur ta’ l-imħallef li jkun qiegħed jieħu ħsieb il-każ.
Ladarba tkun ġiet sottomessa notifika tad-dħul tal-każ fil-listi
tal-qorti, ir-reġistratur jgħaddi sabiex jelenka l-każ u jiġbor
id-dokumentazzjoni tal-qorti, li magħha jiġu mehmużin id-dokumentazzjonijiet
tan-naħat fil-każ.
Il-kwistjoni l-ewwel tasal il-qorti bħala proċeduri legali ta’ prim
istanza fi żmien għaxart ijiem minn meta jinħarġu t-taħrikiet biex il-parti
tidher, jew permezz ta’ l-uffiċċji tal-prosekutur jew in persona f’każijiet
stabbiliti bil-liġi.
Għandu jiġi nnotat li f’kull uffiċċju tal-qorti, ir-reġistratur huwa lest
li joffri parir adegwat fuq kif eżattament il-parti għandha tikkonforma
mal-formalitajiet stabbiliti bil-liġi iżda din l-informazzjoni ma tinkisibx
mingħand l-imħallef, li jagħmel pronunzji biss meta jagħti s-sentenza tiegħu.
Applikant li jonqos milli jippreżenta każ il-qorti bil-mod dovut ipoġġi
l-każ tiegħu miftuħ għal kull tip ta’ oppożizzjoni legali, inkluż in-nuqqas
ta’ aċċettabbiltà, il-limitazzjoni ta’ azzjoni jew preskrizzjoni.
L-imħallef investigatur huwa responsabbli wkoll mill-kontroll
tar-regolarità tal-kontro-interrogatorju fis-smigħ stabbilit għall-ewwel
dehra tan-naħat u, kull meta jkun hemm bżonn, jordna li dan jiġi inkorporat
jekk id-deċiżjoni għandha tingħata fir-rigward ta’ aktar partijiet jew jekk il-każ jiġi ppreżentat minn
jew kontra bosta partijiet għal relazzjoni indissolubli.
It-taħrikiet biex jidhru l-partijiet jistgħu jiġu mġedda
uffiċjalment meta misjubin invalidi u dan jikkoreġi żbalji sostantivi u
proċedurali fl-applikazzjoni
ex tunc.
L-attendenza tal-parti avversarja, fi kwalunkwe każ, tikkoreġi kull żball
fit-taħrika.
Barra minn hekk, imħallef investigattiv jista’, fir-rwol tiegħu ta’
kontroll li l-partijiet jitilgħu l-qorti skond regolamenti, isejħilhom sabiex
jirregolarizzaw dokumenti u azzjonijiet li jkun instabilhom difett, fejn
Jista’ jiġi stabbilit perjodu ta’ limitazzjoni għall-korrezzjoni ta’
żball fir-rappreżentazzjoni, attendenza jew awtorizzazzjoni, għajr fejn ikun ġie
aċċertat li l-limitu ta’ żmien ikun skada. Finalment, jista’ jkun il-każ li l-konvenut ma jidhirx u l-imħallef
investigattiv jinduna bi żball li jinvalida n-notifika tat-taħrika biex jidher; imbagħad
jistabbilixxi limitu ta’ żmien fiss għall-kwerelant sabiex dan iġeddidha, b’hekk jevita
l-preskrizzjoni tagħha.
L-intenzjoni tal-liġi li tevita
difetti fil-forma u fil-proċedura fil-fażijiet inizjali tal-proċeduri legali ġudizjali
hija waħda ċara; dawn jistgħu jġibu
l-attività investigattiva ta’ mħallef sussegwentament nulla u mhux valida, minħabba li l-limiti ta’
żmien jibqgħu japplikaw.
13. Ikolli informazzjoni dettaljata dwar l-iskeda ta’ l-avvenimenti sussegwenti (bħall-ħin disponibbli għalija sabiex nidher)?
Is-smigħ li fihom għandhom jidhru l-partijiet, kif ukoll is-seduti investigattivi u ta’ delibera jsiru f’ħinijiet u dati stabbiliti annwalment mill-kap ta’ l-uffiċċju tal-giudice di pace, approvati mill-imħallef li jkun qiegħed jippresjedi u jsir qbil fuqhom mill-Prosekutur ta’ l-Istat.
Fl-istess ħin, fil-bidu ta’ kull perjodu ta’ tliet xhur, jiġi kkoordinat is-smigħ investigattiv u ta’ delibera bl-ismijiet tal-maġistrati.Fit-“tribunali” l-imħallef li jkun qiegħed jippresjedi jikkoordina l-ħinijiet u d-dati ppjanati għall-ewwel dehra tal-partijiet b’ordni li hija approvata mill-prim imħallef tal-qorti ta’ l-appell. Kopja ta’ din titwaħħal f’kull sala tal-qorti.Seduti sussegwenti jiġu kkoordinati każ b’każ mill-imħallef maħtur għall-investigazzjoni.Fil-“Corte di Appello”, il-ħinijiet u d-dati tas-smigħ ta’ l-ewwel dehra fuq il-każ kif ukoll is-seduti investigattivi huma kkoordinati bl-ordni ta’ l-imħallef li jkun qiegħed jippresjedi fil-bidu tas-sena u kull sitt xhur. L-avviżi pubbliċi għandhom jintwerew fis-swali ta’ l-uffiċċji tal-qorti sat-30 ta’ Novembru u għandhom jibqgħu hemm tul is-sena ġudizzjarja ta’ wara kollha.In-naħat jistgħu jiksbu wkoll informazzjoni fuq l-imħallef maħtur fuq il-każ mingħand ir-reġistratur.Fil-Corte di Cassazione (Qorti Suprema ta’ l-Appell), l-imħallef li jkun qiegħed jippresjedi jirranġa l-kalendarju tas-seduti bl-istess mod, bil-presidente della sezione jirranġa d-dati ta’ meta għandu jiġi indirizzat kull appell, li bihom, iż-żewġ avukati għad-difiża u l-prosekutur ta’ l-istat jiġu infurmati. Jiġu infurmati wkoll bl-arranġamenti għall-allokazzjoni ta’ l-imħallfin għall-indirizzar ta’ kwistjonijiet ikkontestati. Jekk parti tidher in persona, kull notifika u komunikazzjoni ssir fil-post ta’ residenza ddikjarat jew fid-domiċilju elett.
« Ftuħ ta’ kawża fil-qorti - Informazzjoni Ġenerali | Italja - Informazzjoni Ġenerali »